約翰連儂

約翰連儂係英國男歌手、詞曲作家同和平活動家。佢喺英國利物浦出世，披頭四結他手同埋主音歌手，披頭四嘅歌大部份都係佢同保羅麥卡尼作嘅。

連儂喺利物浦出世長大，喺青少年時期參加咗噪音爵士樂熱潮；佢嘅第一支樂團「採石工人」喺1956年組成，1960年改叫披頭四。披頭四1970年解散後，佢開始咗自己嘅個人職業生涯，發行咗受好評嘅專輯《John Lennon/Plastic Ono Band》同埋《Imagine》，以及標誌性嘅歌曲例如《Give Peace a Chance》、《Working Class Hero》同埋《Imagine》。1969年同小野洋子結婚後，佢將自己個名改成約翰·小野·連儂。1975年，連儂作樂壇隱退，喺屋企照顧細仔西恩。1980年，佢同小野出嘅新專輯《Double Fantasy》復出，專輯推出三個禮拜之後喺美國紐約俾人殺咗。

連儂喺佢嘅音樂、寫作、畫畫、影片同採訪中展現咗佢反叛嘅天性同尖酸嘅幽默。佢因爲參與政治同和平運動而受到爭議。1971年，佢移民美國紐約。係嗰度，連儂對越戰嘅批評令理察·尼克遜政府長期試圖將佢驅逐出境。而佢嘅一啲歌被反戰運動同60年代反文化運動視為聖歌。

截至2012年，連儂嘅個人專輯係美國嘅銷量超過咗1400萬。作為創作者或演唱者，佢參與咗25首告示牌百強單曲榜冠軍單曲。2002年，佢喺BBC嘅「最偉大嘅100個英國人」榜單中被民眾票選為第8位。2008年，《滾石》雜誌將佢選為「史上最偉大嘅歌手」第5位。佢死咗後於1987年進入詞曲作者名人堂，重兩次進入搖滾名人堂，分別係1988年以披頭四成員身份同係1994年以個人身份入選。

攷

資料

http://www.grammy.com/nominees/search

Kane, Larry (2007). Lennon Revealed. Running Press. 

Pang, May; Edwards, Henry (1983). Loving John: The Untold Story. Warner Books. .
 Riley, Tim (2011). Lennon: Man, Myth, Music. Hyperion. 
 Wiener, Jon. The John Lennon FBI Files
 Yorke, Richard (1969). "John Lennon: Ringo's Right, We Can't Tour Again", New Musical Express, 7 June 1969, reproduced by Crawdaddy!, 2007.
 Burger, Jeff, ed: Lennon on Lennon: Conversations With John Lennon (2017) Chicago Review Press,

BBC Archive on John Lennon
 NPR Archive on John Lennon
 FBI file on John Lennon
 John Lennon hosted by EMI Group Limited